Bucureşti, 27 iul /Agerpres/ - Consiliul Naţional de Atestare a Titlurilor, Diplomelor şi Certificatelor Universitare (CNATDCU) a decis miercuri să menţină raportul care constată plagiatul în cazul doctoratului fostului premier Victor Ponta, recomandând retragerea titlului academic.



"Prin votul exprimat electronic, 37 de membri ai CNATDCU s-au pronunţat în favoarea menţinerii raportului iniţial în ceea ce priveşte sesizarea cu privire la lucrarea de doctorat a dlui Victor Ponta. Cu alte cuvinte, decizia finală CNATDCU - menţine raportul care constată plagiatul şi recomandă retragerea titlului de doctor", a declarat pentru AGERPRES purtătorul de cuvânt al MENCŞ, Mirabela Amarandei.



Potrivit regulamentului de organizare şi funcţionare a CNADTCU, Consiliul comunică MENCŞ decizia luată. Urmează obţinerea avizului juridic şi semnarea ordinului de ministru prin care i se va retrage titlul de doctor lui Victor Ponta. AGERPRES/(A - autor: Roberto Stan, editor: Georgiana Tănăsescu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.